სმიტა პატილი

სმიტა პატილი (, დ. 17 გჷმათუთა 1955 — ღ. 13 ქირსეთუთა 1986) — ინდოარი არტისტი, ნამუქჷთ მუში 13-წანიანი კარიერას 77 ფილმს გინიღჷ. 1985 წანას, შანულობაშ მეჯინათ ინდოეთიშ ომენოღალე მაანთხა ჯილდოთ — პადმა შრით დაჯილდეს. ერუანული კინოპრემიაშ ჟირზა ლაურეატი დო Filmfare Awards საუჯგუშო ოსურიშ როლიშ გეშა. სმიტა პატილქ  1986 წანაშ 13 ქირსეთუთას, მშობიარობაშ უკულიანი გორთულაფაშ შედეგო დოღურჷ.

 ბიოგრაფია 
სმიტა პატილქ დებადჷ პუნას, პოლიტიკოსიშ ფანიას, ოშქაშე სკოლა მარათულ ნინაშა ათუ. 1977 წანას, პუნას კინოშ დო ტელევიზიაშ ინსტიტუტი ათუ. პატილი აქტიურო გიშმეშჷ ოსურეფიშ ნებეფიშ გეშა; ფილმეფს თიში როლიშ გერგეზეფი ქომოლური დო დუდიშულეფი რდეს. თინა ხვალე ჰინდინინამ ფილმეფს ვალაჸაფენდჷნ, თაშნეშე გუჯარათულშა, მარათულშა დო ინდოეთიშ შხვა ნინეფშა. ფილმეფი „ჭითა ზაფანა“ (Mirch Masala), „სხაპი, სხაპი“ დო შხვა მუსხირენქ არტისტიშ ღურაშ უკული გიშართჷ კინოგაქირებაშა.

 მონძეობა 
ინდური ვაოთარობე ორგანიზაცია Priyadarshni Academy-ქ სმიტა პატილიშ ღურაშ უკული, მიშეღჷ არტისტიშ ჯოხოდვალაშ პრემია კინოინდუსტრიაშა თიაშ მიშაღალაშ გეშა. დუდმაარაშე პრემიას ირწანას გინმოჩანდეს, მორო 1994 წანაშე ჟირ წანაშე ართშა გინმიჩამუ. 2012 წანას, თე პრემიაშ ლაურეატო გჷნირთჷ დიპიკა პადუკონექDeepika Padukone to get Smita Patil Memorial Award .

სმიტა პატილიშ ქომოლსკუა, პრატიკ ბაბარი, 2008 წანაშე გინმიღალუაფუ ფილმეფს დო მუამუშის ალურე პოლიტიკურ საქვარეფს, ნამუთ ჸოფილი არტისტი დო მოქიმინჯე პარლამენტარი რე — რაჯ ბაბარიSmita Patil then, son Prateik now.

 გიშნაგორა ფილმოგრაფია 
 1974 — Mere Saath Chal — გიტა
 1975 — სერიშ დალია / Nishaant — რუკუმანი
 1975 — Samna — კამლი
 1975 — მახინჯი ჩარანდასი / Charandas Chor — მაფაშცირა
 1976 — გოკურცხინაფა / Manthan — ბინდუ
 1977 — რთული როლი / Bhumika: The Role — უშა / ურვაში დალვი
 1977 — Jait Re Jait — ჩინდჰი
 1977 — Sall Solvan Chadya — პინკი
 1978 — Sarvasakshi — სუჯატა
 1981 — ჩათხინაფა / Sadgati — დჰურია
 1982 — შაკტი / Shakti — რომა დევი
 1986 — ჭითა ზაფანა / Mirch Masala — სონბაი
 1987 — სხაპი, სხაპი / Dance, Dance — რადჰა

 სქოლიო 

კატეგორია:ინდოეთიშ ერუანული კინოპრემიაშ ლაურეატეფი
კატეგორია:Filmfare Awards-იშ ლაურეატეფი
კატეგორია:დუნაბადი 17 გჷმათუთა
კატეგორია:ნაღურა 13 ქირსეთუთა